***II Profesionālās tālākizglītības programmas - 2.kvalifikācijas līmenis***

**Šuvējs**

***Profesionālās darbības pamatuzdevumi***

Šuvējs veic:

* atbilstošā kvalitātē un termiņā – šūtā izstrādājuma pilnu darba procesu vai atsevišķus tā posmus (palīgmateriālu un furnitūru izvēli, izstrādājumu detaļu kombinēšanu, izstrādājumu šūšanu, labošanu), ievērojot tehniskos noteikumus.

***Darba apstākļi***

Darbs parasti tiek veikts darbnīcās vai ražošanas telpās, kurās iespējams troksnis, vibrācija, auduma putekļi gaisā, kas var izraisīt alerģisku reakciju.

Uzņēmumos darbs var noritēt maiņās un ir iespējamas virsstundas. Pašnodarbinātie šuvēji savu darba laiku nosaka paši.

***Darba iespējas***

Šuvējs var strādāt šūšanas ražošanas uzņēmumos vai kā pašnodarbināta persona.

***Profesionāli svarīgas īpašības un prasmes:***

* precizitāte, roku veiklība;
* pacietība, rūpība;
* prasme piegriezt atsevišķus detaļu elementus un palīgmateriālus, lietojot lekālus vai piegrieztnes;
* prasme sadarboties ar klientu šūtā izstrādājuma izgatavošanā, ievērojot viņa vēlmes un auguma individuālās īpatnības;
* prasme labot izstrādājumu, novērtējot defekta veidu, izvēloties piemērotākos materiālus un apstrādi tā novēršanai;
* spēja veikt darbu patstāvīgi un uzņemties atbildību par sava darba rezultātu.